( 230 ) 
poir de vous vouloir bien despéchier. Mais il me dict qu'il attendroit 
devant quelque novelles de mons." de Treves, et puys qu'il feroit 
responce sur toutz les articles desquels havoye faict un petit som- 
maire. 
Cependant il alla mercredy fère un banquet aux champs à mons.r le 
cardinal (1) et toutz les ambassadeurs là où estoient la duchesse de Bron- 
zuich (2) et beaucop d'aultres dames ; et après le banquet il nous ren- 
voya coucher en ceste ville d’Yspruck et luy alla coucher à Hallez où 
est une belle saulnerie que lui rend {4° florins d’or par jour, qu'est à une 
lieuve d’icy. Et le jeudy matin vu® de ce moys, environ cinq heures du 
matin, moy estant ancores au lict,arriva votre poste despéchiée en Anvers, 
le pénultième jour de septembre: et incontinent avoir vehu mes lettres, 
me trovay aveque le docteur Phleugh et luy comuniquay ce qu'estoit à 
comuniquer ; et havoir ouy la messe, montasmes tout deux à chival, et 
allasmes devers ledit sgr. roy, le quel trovasmes à table, et mengioit 
comme homme fort courrouzé et pensif ; car il havoit desja receu vous 
lettres que n’estoient point en mon paquet et aussy celles du prince 
d’Analt ; et incontinent qu’il nous vist, il laissa le mengier et fist lever la 
table, et sans se laver les mains, il se leva et nous tira à part. Et luy 
présentay les lettres escriptes de votre main, les quelles havoir vehues 
bien au long, je luy comenzay à dire ce qu'’estoit de notre chargie 
comune touchant les Francoys et les dommagies qu'ils havoient faictz : 
et adhonce ledit sgr. roy dict qui luy pourveroit bien et puys qu'ils 
comenzoient toucher aux églises et reliques il espéroit que Dieu en fe- 
roit quelque démonstracion, Et je luy monstray le billiet de l'homme 
qu'havoit préservé des villagies et que les aultres estoient bruslez et de la 
murmuration du peuple et suspecon vy et havoir vehu ledit billet, il le 
mist en son gibasier et comenza adhonc à croire ce que paravant il n'ha- 
voit jamays voulsu croyre; et me semble que si ces inconvénianctz ne 
fussent advenuz ainsy, il estoit terriblement abusé. Et le bon seigneur, à 
ce que je pouvois cogneistre et aussi havoie entendu de quelcun, estoit en 
grande suspecion et de vous et de vous principaulx serviteurs, mesme- 
(1) Bernard de Carvejal, cardinal] de Sainte-Croix, légat apostolique prè- 
de Maximilien. 
(2) Catherine de Poméranie, femme de Henri Il, duc de Brunswick, 
